Document ID: /roh_data/filtered/fineweb-2-filterrobots_roh.jsonl.gz/28191

Ils acturs turistics dal Grischun duain vegnir preparads a moda optimala per la proxima stagiun d'enviern. Vul dir: cun resguardar ils concepts da protecziun e barattar experientschas, ma er cun savair, co proceder sch'i dat cas da suspect tar giasts e collavuraturs.
Per quest intent ha la regenza grischuna incumbensà la Cuminanza d'interess per il turissem en il Grischun, l'Uffizi da sanadad e Gastro Grischun d'organisar il cumenzament da november 10 occurrenzas da sensibilisaziun en differents lieus turistics.